רהט

ממוזער|אולם כדורסל
[ממוזער|ה[קאנטרי קלאב העירוני]]
ממוזער|הפארק המרכזי ברהט
**רַהַט** (בערבית: **رهط**) היא עיר בסמוך לפזורה הבדואית במחוז הדרום בישראל, 12 קילומטרים צפונית לבאר שבע. היא שוכנת בקרבת היישובים להבים וגבעות בר והקיבוצים משמר הנגב ושובל. שטח השיפוט שלה הוא 42,000 דונם. היא הוקמה בשנת 1972, והוכרזה כעיר בשנת 1994. כלל תושביה של העיר הבדואית רהט הם ערבים-מוסלמים.

רהט היא העיר הערבית הגדולה בישראל, והעיר הבדואית היחידה בעולם.

## היסטוריה
רהט הוקמה על אדמות **שבט אל-הוזייל** בשנת 1972 במסגרת תוכנית ממשלתית להקמת יישובי קבע לאוכלוסייה הבדואית בנגב, כארבע שנים לאחר הקמת היישוב הראשון תל שבע. במסגרת תוכנית זו הוקמו עוד חמישה יישובים: חורה, כסייפה, ערערה בנגב, שגב שלום ולקייה. טקס הנחת אבן הפינה ליישוב נערך ב-25 במאי 1972.

מהקמתה ועד שנת 1980 הייתה תחת מועצה אזורית בני שמעון. בשנים 1980–1989 נוהלה על ידי מועצה עצמאית, ללא תלות במועצה אזורית בני שמעון. בשנת 1989 היא הוכרה כמועצה מקומית ובשנת 1994 הוכרה כעיר. בשנת 2004 הוקמה בעיר תחנת משטרה שמונה כיום כ-70 שוטרים.

בשנת 2018 התרחבה העיר כמעט פי שניים בעקבות הסכם העברת שטחים שנחתם בין ראש העיר טלאל אלקרנאוי לראשת המועצה האזורית בני שמעון סיגל מורן. שטח השיפוט של רהט גדל ל-42 קילומטר מרובע (לשם השוואה גודלה של תל אביב הוא 50 קילומטר מרובע). באותה שנה הוקם ברהט פרויקט הקאנטרי קלאב אשר היה לקאנטרי קלאב הראשון שמוקם במגזר הבדואי בדרום.

## אוכלוסייה

להלן גרף התפתחות האוכלוסייה ברהט:

ImageSize = width:500 height:220
PlotArea = left:70 right:40 top:20 bottom:20
TimeAxis = orientation:vertical
AlignBars = justify
Colors =
 id:gray1 value:gray(0.9)
DateFormat = yyyy
Period = from:0 till:80000
ScaleMajor = unit:year increment:10000 start:0 gridcolor:gray1
PlotData =
 bar:1983 color:gray1 width:1
 from:0 till:9200 width:15 text:9200 textcolor:red fontsize:8px
 bar:1995 color:gray1 width:1
 from:0 till:23200 width:15 text:23200 textcolor:red fontsize:8px
 bar:2005 color:gray1 width:1
 from:0 till:38900 width:15 text:38900 textcolor:red fontsize:8px
 bar:2006 color:gray1 width:1
 from:0 till:40600 width:15 text:40600 textcolor:red fontsize:8px
 bar:2011 color:gray1 width:1
 from:0 till:54882 width:15 text:54882 textcolor:red fontsize:8px
 bar:2015 color:gray1 width:1
 from:0 till:62400 width:15 text:62400 textcolor:red fontsize:8px
 bar:2019 color:gray1 width:1
 from:0 till:71400 width:15 text:71400 textcolor:red fontsize:8px


## תעסוקה
רמת האבטלה במגזר הבדואי בדרך כלל גבוהה מאוד. לתושבי רהט יש מספר אופציות תעסוקתיות באזור, בהן עבודה במפעלים ועסקים בכמה אזורי-תעשייה בנתיבות, אופקים, באר שבע, רהט ואזור תעשייה עידן הנגב שגם נמצא בעיר. עם שדרוג מערכת התחבורה הציבורית, עולה הנגישות לאזורים יותר מרוחקים, דבר המאפשר לתושבי רהט לעבוד וללמוד גם במרכז הארץ.

ברהט אחוז האבטלה עמד בשנת 2013 על 34% ובשנת 2017 ירד עד כדי 14.4%, בעיקר הודות להקמת אזור התעשייה עידן הנגב שהעסיק אלפים מתושבי רהט.

בשנת 2018 ירד אומנם אחוז האבטלה ל-11.93%, אך הוא עדיין גבוה מהממוצע הארצי ורהט היא אחת הערים העניות בישראל.
### פרויקטים קהילתיים
ישנם מספר פרויקטים קהילתיים בעיר, שמספקים גם מקומות עבודה לתושבי רהט. אחד מהם הוא פרויקט יזמות ותעסוקה לנשים הבדואיות, הכולל קורס הכשרה בעיבוד טקסטיל, תפירה וייצור בגדים, שפעיל מ-2010. הפרויקט כלל הכשרה בתחום התעסוקה, הכשרה בניהול עסקים, עזרה בבניית עסק, והדרכה ממושכת. המרכז היהודי ערבי לפיתוח כלכלי הוביל יוזמה זו בשיתוף עם משרד התעשייה, המסחר והתעסוקה. מתוך 20 נשים בדואיות שקיבלו הכשרה זו, ארבע הקימו עסק שיתופי של עיצוב וייצור אופנה לנשים מוסלמיות; 9 משתתפות הקימו מפעל תפירה, ואחרות החלו לתפור בגדים באופן פרטי מהבית.

מרכז ריאן פועל בעיר מאז שנת 2014 ומבצע השמות לתושבי רהט בכל אזור הדרום.

בשנת 2019 נערך מיזם ברהט במימון רשות העתיקות ובשיתוף פעולה עם מיתר, גבעות בר ובית קמה בו מועסקות קבוצות מאורגנות של בני נוער בתקופת החופש הגדול בחפירות ארכאולוגיות. במסגרת המיזם, נחשף מסגד כפרי פתוח מהמאה ה-8, בית חווה משלהי התקופה הביזנטית ויישוב קטן.

## חינוך
ממוזער|250px|שמאל|בית ספר ברהט
ישנם מספר רב של גנים ובתי-הספר בעיר. בעיר פועל מתנ"ס המפעיל חוגים שונים.

לתושבי רהט קיימת אפשרות ללמוד במספר מוסדות אקדמיים המצויים בקרבת עירם: במכללת ספיר בשדרות, באוניברסיטת בן-גוריון בבאר שבע, מכללות ובתי ספר טכניים שונים בבאר שבע, במכללת אחווה בכפר אחים ובקרוב ייפתח באזור תעשייה עידן הנגב קמפוס בחסות משותפת של אוניברסיטת הרווארד ואוניברסיטת בן-גוריון.

בשנת 2012 זכה בית ספר היסודי צלאח א-דין בפרס בית-ספר מצטיין מטעם משרד החינוך.

תחום הספורט מפותח יחסית ברהט, ובפרט הג'ודו. בשנת 2017 זכתה נבחרת הג'ודו של נוער רהט במדליית כסף וארד באליפות הארץ בג'ודו.

בעשור השני של המאה העשרים ואחת השתפר משמעותית אחוז הזכאות לבגרות בעיר. על פי נתוני משרד החינוך בשנת 2013 רק 40% מתלמידי י"ב סיימו בגרות בהצלחה. בשנת 2017 כבר 56% סיימו בגרות. בשנת 2018 הגיע לראשונה בית ספר מרהט לגמר אליפות הסייבר של ישראל.

## איכות סביבה
איכות הסביבה ברהט נחשבת לירודה. העיר תוכננה ללא מערכת ביוב מרכזית, אך מאז שנת 2010 פועל בעיר תאגיד מים,
שפיתח משמעותית את תשתיות הביוב והמים. ברחבי העיר פזורות מזבלות בלתי חוקיות הגורמות למפגעי ריח ותברואה, וגרוטאות מושלכות מדי יום לשטחים הפתוחים שמסביב לעיר או אף ברחובות עצמם. סקר הלמ"ס שנערך בשנת 2007 העלה כי 86 אחוז מתושבי העיר אינם מרוצים מרמת הניקיון בעיר. בשנת 2009 החל שיתוף פעולה בין עיריית רהט לחוג לאקולוגיה באוניברסיטת בן-גוריון בנגב במסגרתו הסטודנטים יפתחו תוכנית אקולוגית ישימה המותאמת לעיר ולמרקם האוכלוסייה שבה.

ב-2007, במסגרת פרויקט שיקום נחלים, שיקמה קק"ל את גדות הנחל ברהט.

בשנת 2019 זכתה עיריית רהט בפרס החדשנות על חידוש טכנולוגי ושירותי בתחום של המכונות לניקוי כבישים. הפרס ניתן מטעם מרכז השלטון המקומי.https://kol-hagalil.co.il/פרס-החדשנות-הוענק-לקצרין-חריש-ורהט/

## תחבורה
ממוזער|פסטיבל לילות רמדאן
ממוזער|תיירות בעיר רהט במסגרת פסטיבל לילות רמדאן
בחודש יוני 2007 נחנכה תחנת הרכבת להבים – רהט מזרחית לעיר, ליד כביש 40. תחילה נקראה התחנה רק "תחנת הרכבת להבים", אולם סמוך לפתיחתה שונה השם ל"להבים", מה שעורר כעס בקרב תושבי העיר שלבסוף הצליחו לשנות את שם התחנה ל"להבים – רהט".

עד שנת 2005 לא הייתה ברהט תחבורה ציבורית, למרות היותה של העיר מונה עשרות אלפי תושבים. באותה שנה יצאו התושבים, יחד עמותת ידיד ועם ראש העיר, טלאל אלקרינאוי, למאבק במשרד התחבורה כדי להכניס קווי תחבורה ציבורית לעיר. המאבק הצליח ובכנס שנערך בשנת 2005 הודיע משרד התחבורה על הפעלת תחבורה ציבורית ברהט. בשנת 2009 החלה לפעול בעיר חברת האוטובוסים גלים. בשנת 2017 יש 20 קווי תחבורה ציבורית שעוברים בתוך רהט או בכניסה אליה.

בסוף שנת 2016 נחנך מחלף רהט בכביש 6, שמחבר את העיר לכביש המרכזי במדינה ויוצר גישה וכניסה מהירה לרהט.

## ערים תאומות
*
*

## גלריית תמונות

קובץ:Rahat Market 3.JPG|השוק ברהט, 2010
קובץ:Rahat clinic.jpg|קופת-חולים ברהט, 2012
קובץ:Rahat Comm.jpg|מתנ"ס, 2012
קובץ:Rahat private.jpg|מבנה ברהט החדשה, 2012
קובץ:PikiWiki_Israel_10539_Settlements_in_Israel.jpg |הכיכר המרכזית ברהט
קובץ:מתקני משחקים ברחבי העיר.jpg|מתקני משחקים בפארק המרכזי ברהט
קובץ:תצפית על רהט מלמעלה.jpg|תצפית על רהט מלמעלה
קובץ:PikiWiki Israel 43466 Rahat.jpg| רהט
קובץ:PikiWiki Israel 49023 Sports in Israel.jpg |מגרש כדורגל ברהט
קובץ:PikiWiki Israel 48385 People of Israel.JPG |כנאפה בשוק ברהט
קובץ:Rahat Bus Galim.jpg|תחנת אוטובוס ברהט, 2012
קובץ:בניין רב קומות בעיר רהט.png|בניין קומות בשכונות החדשות בעיר
קובץ:GRARrahat.JPG|נחל גרר החוצה את העיר, 2014


## קישורים חיצוניים

* 
*
* אופירה גל, היישובים בנגב – רהט, הספרייה הווירטואלית של מטח
* סאלם אבו סיאם, הכפר רהט, הישגים וחסרונות
* 
* 
* יונתן גת, אמץ עיר, באתר אורבנולוגיה, המעבדה לעיצוב עירוני, 8 בינואר 2015
* כתבה על צמיחת העסקים בעיר רהט, אפריל 2015
* 
* 
* 
* 
* 
* 
* 
*  אבשלום קור, באופן מילולי: הגשש מרהט, גלי צה"ל, 8 במאי 2025

## הערות שוליים

*
קטגוריה:יישובים שהוקמו ב-1972
קטגוריה:ישראל: ערים לא-יהודיות
קטגוריה:יישובים בדואיים בישראל
קטגוריה:ישראל: ערים מתוכננות
קטגוריה:ערים במחוז הדרום